ณัฐวุฒิ สกิดใจ

**ณัฐวุฒิ สกิดใจ** (เกิด 2 ธันวาคม พ.ศ. 2517) ชื่อเล่น **ป๋อ** เป็นนักแสดงและพิธีกรชาวไทย อดีตนักแสดงสังกัดช่อง 7HDและช่อง 3 เอชดี ปัจจุบันเป็นนักแสดงอิสระ

## ประวัติ
ณัฐวุฒิ สกิดใจ เกิดที่โรงพยาบาลเมืองเพชรบุรี เขาเข้าเรียนในระดับชั้นมัธยมศึกษาที่โรงเรียนพรหมานุสรณ์จังหวัดเพชรบุรี ระดับปริญญาตรีจากคณะวิศวกรรมศาสตร์ ภาควิชาวิศวกรรมโยธา มหาวิทยาลัยรังสิต ระดับปริญญาโท สาขา MBA (Management) มหาวิทยาลัยเซาธ์อีสท์เทิร์น (Southeastern​ University​)​ รัฐฟลอริดา​ สหรัฐ​ เริ่มเข้าสู่วงการบันเทิง ในปี พ.ศ. 2543 จากการแสดงมิวสิควิดีโอเพลง ไม่กล้าบอกเธอ ของ โจ-ก้อง

แล้วในปี พ.ศ. 2544 มีผลงานละครเรื่องแรกคือ *[[เก็บแผ่นดิน]]* กำกับโดย นพพล โกมารชุน แสดงร่วมกับ ภูธเนศ หงษ์มานพ และ พิยดา จุฑารัตนกุล สำหรับการแสดงละครเรื่องนี้ ณัฐวุฒิได้รับรางวัลท็อปอวอร์ด ในสาขาดาวรุ่งชายยอดเยี่ยม หลังจากนั้นเขาก็ได้เซ็นสัญญากับสถานีโทรทัศน์สีกองทัพบกช่อง 7 และมีงานเข้ามาเรื่อยๆ รวมถึงเป็นพิธีกรรายการจันทร์พันดาวและเป็นพรีเซ็นเตอร์ให้กับ แบนฟอร์เมน, แมคโดนัลด์, น้ำยาล้างจานซันไลต์, เรโซน่า, บัตรเครดิตซิตี้แบงค์, เหล้าคราวน์ 99 และ ทรูวิชั่นส์ เป็นต้น ปีถัดมา เขายังได้รับการเสนอชื่อเข้าชิงรางวัลแฮมเบอร์เกอร์อวอร์ดส์ ครั้งที่ 1 ในสาขานักแสดงนำชายยอดเยี่ยม และได้รับรางวัลท็อปอวอร์ด สาขานักแสดงนำชายยอดเยี่ยม จากละครเรื่อง *[[จิตสังหาร]]*

ในปี 2553 เขาหมดเซ็นสัญญากับทางช่อง 7 เขาก็ได้เซ็นสัญญาเป็นนักแสดงในสังกัดสถานีโทรทัศน์ไทยทีวีสีช่อง 3 โดยมีผลงานละครเรื่องสุดท้ายกับทางช่อง 7 คือละครเรื่อง *[[หวานใจยัยต่างดาว]]* ในปีเดียวกัน ณัฐวุฒิได้รับรางวัลคมชัดลึก อวอร์ด ครั้งที่ 9 ในสาขานักแสดงนำชายยอดเยี่ยม จากละครเรื่อง *[[คู่เดือด]]* และได้รับการเสนอชื่อเข้าชิงรางวัลโทรทัศน์ทองคำในสาขาดารานำชายดีเด่น อีกทั้งยังได้รับการเสนอชื่อเข้าชิงรางวัลเมขลา ครั้งที่ 24 ในสาขาผู้แสดงนำชายดีเด่น และรางวัลนาฏราช ครั้งที่ 3 ในสาขานักแสดงนำชายยอดเยี่ยม

ในปี 2556 เขารับบทเป็นทหารเรือผู้ที่ไปหลงรักหญิงสาวกินเหล้าเมาและเล่นการพนัน ในละครเรื่อง *[[ทองเนื้อเก้า]]* ปีถัดมา เขาได้รับรางวัลนาฏราชในสาขานักแสดงนำและสมทบจาก 3 สถาบัน จากละครเรื่องนี้

ในปี 2559  เขาได้รับรางวัลโทรทัศน์ทองคำในสาขาดารานำชายดีเด่น จากละครเรื่อง *[[ทางผ่านกามเทพ]]*

ในปี พ.ศ. 2568 เขาหมดสัญญากับทางช่อง 3 ผันตัวเป็นนักแสดงอิสระ โดยมีละครเรื่องสุดท้ายคือเรื่อง *[[นับ 8]]*

## ชีวิตส่วนตัว
ด้านครอบครัว ณัฐวุฒิได้สมรสกับนักแสดง พรทิพย์ สกิดใจ ที่โรงแรมแชงกรี-ลา เมื่อวันที่ 18 พฤษภาคม พ.ศ. 2555 หลังจากคบหาดูใจกันมาได้ถึง 8 ปี ทั้งคู่มีบุตรชายด้วยกัน 2 คน คือ ภูดิศ สกิดใจ หรือ ภู คลอดที่โรงพยาบาลบีเอ็นเอช เกิดเมื่อวันที่ 30 มีนาคม พ.ศ. 2556 และ ภูมิธนินทร์ สกิดใจ หรือ เภา เกิดเมื่อวันที่ 14 เมษายน พ.ศ. 2559

ปัจจุบันมีธุรกิจร้านอาหาร **กล่องชา24** ซึ่งในตอนนี้มีสาขามากถึง 5 สาขา โดยสาขาแรกและสาขา 2 อยู่ที่ เพชรบุรี สาขา 3 ที่ราชพฤกษ์ กรุงเทพมหานคร สาขา 4 ที่ สิงห์บุรี และ สาขาล่าสุดสาขา 5 ที่ Little Walk เมืองพัทยา มีเมนูเด็ดคือ สเต็กราดพริกไทยดำ และอาหารอื่น ๆ อีกมากมาย

## ผลงาน

### ละครโทรทัศน์

### ภาพยนตร์
* 2550: *[[ครอบครัวตัวดำ]]* รับบทเป็น แช่ม
* 2554: *[[พุ่มพวง (ภาพยนตร์)|พุ่มพวง]]* รับบทเป็น ธีระพล

### พิธีกร
* ตีท้ายครัว ช่อง 3
* ชิงช้าสวรรค์ 2024 ร่วมกับ เขมนิจ จามิกรณ์ ช่องเวิร์คพอยท์

#### ผลงานที่เคยเป็นพิธีกร
* *[[นางงามจักรวาล 2005]]* รอบ Swimsuit ร่วมกับ เจนนิเฟอร์ ฮอว์กินส์
* *[[จันทร์พันดาว]]* ร่วมกับ สุวนันท์ คงยิ่ง ช่อง 7
* *[[มิสไทยแลนด์ยูนิเวิร์ส]]* ประจำปี 2009 รอบตัดสิน ช่อง 7
* *[[หนึ่งในร้อย]]สเปเชียล 2009*
* *[[The Best Of All Thailand เลขระทึกโลก]]* ช่อง 3

### เพลง
* "จะเก็บเธอในใจฉันตลอดไป" เพลงประกอบละครเรื่อง *[[ดาวหลงฟ้า ภูผาสีเงิน]]*
* "ไม่เหลือใคร" เพลงประกอบละครเรื่อง *[[หมอลำซัมเมอร์]]*
* "ดังแล้วอย่ามาง้อ" เพลงประกอบละครเรื่อง* [[หมอลำซัมเมอร์]]*
* "กำลังใจ" เพลงประกอบละครเรื่อง *[[หมอลำซัมเมอร์]]*
* "รักเธอดีกว่า" เพลงประกอบละครเรื่อง *[[มือปืนพ่อลูกติด]]*
* เคียงข้างเธอ" เพลงประกอบละครเรื่อง *[[มือปืนพ่อลูกติด]]*
* "รักประกาศิต" เพลงประกอบละครเรื่อง *[[รักประกาศิต]]*

#### มิวสิควิดีโอ
* เพลง เธอ/I-Scream (พ.ศ.2539) สังกัด RS Promotion
* เพลง ไม่กล้าบอกเธอ/โจ + ก้อง (พ.ศ. 2543) สังกัด GMM Grammy
* เพลง ยอมรับคนเดียว/นฤมล จิวังกูร (พ.ศ. 2543) สังกัด RS Promotion
* เพลง ในชีวิตนี้/The Darkest Romance (พ.ศ.2566) สังกัด GMM Grammy

#### คอนเสิร์ต
* ปี พ.ศ. 2560 คอนเสิร์ต LOVE IS IN THE AIR : CHANNEL3 CHARITY CONCERT

### โฆษณา
* ประกันชีวิตอาวุโส เทคแคร์ (2557-2559)
* ดูเม็กซ์ ดูโกร 3 ดี

## รางวัล

## อ้างอิง

## แหล่งข้อมูลอื่น
* 
* 
* 
* 
* 

หมวดหมู่:บุคคลจากอำเภอเมืองเพชรบุรี
หมวดหมู่:พุทธศาสนิกชนชาวไทย
หมวดหมู่:นักแสดงชายชาวไทย
หมวดหมู่:นักแสดงชายชาวไทยในศตวรรษที่ 20
หมวดหมู่:นักแสดงชายชาวไทยในศตวรรษที่ 21
หมวดหมู่:นักแสดงอิสระชาวไทย
หมวดหมู่:พิธีกรชาวไทย
หมวดหมู่:บุคคลจากโรงเรียนพรหมานุสรณ์จังหวัดเพชรบุรี
หมวดหมู่:บุคคลจากวิทยาลัยวิศวกรรมศาสตร์ มหาวิทยาลัยรังสิต
หมวดหมู่:นักแสดงจากจังหวัดเพชรบุรี
หมวดหมู่:ผู้ได้รับรางวัลโทรทัศน์ทองคำ สาขานักแสดงนำชายดีเด่น
หมวดหมู่:ผู้ได้รับรางวัลนาฏราช สาขานักแสดงนำชายยอดเยี่ยม